Karel Janeček (matematik)

Karel Janeček (* 26. júl 1973, Plzeň) je český matematik, pedagóg, bojovník proti korupcii a autor volebného systému D21 – Janečkova metoda. Prednášal finančnú matematiku na Matematicko-fyzikálnej fakulte Karlovej univerzity v Prahe. Je spolumajiteľom (23,6 %) a predsedom dozornej rady spoločnosti RSJ, ktorá obchoduje s finančnými derivátmi. Je zakladateľ a predseda správnej rady Nadačného fondu proti korupcii. Založil tiež Institute H21, Nadační fond Karla Janečka na podporu vědy a výzkumu (dnes Nadační fond Neuron na podporu vědy), Nadační fond pomoci a platformu Znesnáze21, Nadaci Karla Janečka a nadáciu Science 21.

Vzdelanie 
V roku 1997 získal titul MBA na Bradley University v americkom meste Peoria. O rok neskôr absolvoval Matematicko-fyzikálnu fakultu Karlovej univerzity v Praze, obor teória pravdepodobnosti a matematická štatistika. Roku 2004 získal titul Ph.D. v obore finančná matematika na Carnegie-Mellonově univerzitě v Pittsburghu.

Vedecká a pedagogická činnosť 
V rokoch 2004–2005 pôsobil ako vedeckovýskumný pracovník na Rakúskej akadémii vied a v rokoch 2007–2013 prednášal na MFF UK v Prahe. Špecializuje sa na optimálne riadenie vo finančnej matematike. Bol tiež členom vedeckej rady Fakulty medzinárodných vzťahov Vysokej školy ekonomickej.

Má okolo 90 citácií vo svetových odborných časopisoch. Medzi najvýznamnejšie publikácie patrí:
 K Janeček, Z Li, M. Sîrbu, Optimal Investment with High-Watermark Fee in a Multidimensional Jump Diffusion Model, SIAM Journal financial math, 2020
K. Janeček, M. Sîrbu, Optimal investment with high-watermark performance fee, SIAM Journal on Control and Optimization, 2012
 K. Janeček, S. E. Shreve, Futures trading with transaction costs, Illinois Journal of Mathematics, 2010
K. Janeček, What is a realistic aversion to risk for real-world individual investors?, International Journal of Finance, 2004
 K. Janeček, S. E. Shreve, Asymptotic analysis for optimal investment and consumption with transaction costs, Finance and Stochastics, 2004

Podnikanie 
Janečkom spoluvlastnená spoločnosť RSJ obchoduje od roku 2000 na londýnskej derivátovej burze NYSE Liffe a v roku 2004 bola menovaná oficiálnym tvorcom trhu. Od septembra 2009 sa ako prvá česká spoločnosť stala členom európskej derivátovej burzy Eurex so sídlom vo Frankfurte nad Mohanom. Významné postavenie na trhoch dosiahla hlavne zdokonaľovaním vlastného systému matematických algoritmov pre obchodovanie s finančnými derivátmi. Primárne ako tvorca trhu na derivátových burzách.

Boj proti korupcii a filantropia 
V roku 2010 založil Nadační fond Karla Janečka na podporu vědy a výzkumu, ktorý vznikol z jeho dlhodobého úsilia o podporu vedy. Cieľom fondu bola z počiatku podpora projektov prevážne základného vedeckého výskumu, a to v matematike, ekonómii a medicíne. V súčasnej dobe fond udeľuje z prostriedkov mecenášov granty na vedecké projekty v oboroch fyzika, chémia, matematika, medicína a spoločenské vedy. Fond podporuje mladých vedcov pôsobiacich v Česku a úspešných českých vedcov, ktorí sa rozhodnú pre návrat zo zahraničia. V roku 2013 sa fond premenoval na Nadačný fond Neuron, dnes Nadační fond Neuron na podporu vědy.

V marci 2011 spolu s pivovarníkom Stanislavom Bernardom a hercom Janom Krausom založil Nadační fond proti korupci, cieľom ktorého je podpora rozvoja etických hodnôt v demokratickej spoločnosti a podpora projektov odhaľujúcich korupciu vo verejnej správe s rozsiahlym ekonomickým dopadom. Fond venuje Cenu za odvahu ľuďom, ktorí s vedomím osobných rizík upozornili na prípady korupcie vo svojom okolí, a podporuje vznik účinnej protikorupčnej legislatívy. Za krátku dobu existencie fondu sa mu podarilo upozorniť na viac závažných káuz. Vízia fondu je stav, keď korupcia bude verejnosťou odsudzovaná ako jeden z najhorších zločinov a podľa toho bude ku korupčníkom pristupovať. Po obmene sú v správnej rade spevák David Koller a vedec Václav Němec.

V roku 2012 založil Nadační fond pomoci, snahou ktorého je pomoc všetkým, ktorí sa dostali do problémov pre deštruktívnu činnosť „hejterov" alebo v dôsledku obecne nespravodlivého mocenského systému. Nadačný fond pomoci od roku 2019 otvára crowdfundingové zbierky pre obete podvodu, agresie a iracionálnej byrokracie na platforme Znesnáze21.

V októbri 2012 spustil projekt Pozitivní evoluce s cieľom konkrétnymi krokmi a projektami prispieť k zlepšeniu spoločenskej klímy v Česku. Túto myšlienku rozvíja hlavne cez svoje nadačné fondy, filantropiu a návrh nového volebného systému, ktorý nazval D21 – Janečkova metoda.

V januári 2014 založil Nadaci Karla Janečka, účelom ktorej je predovšetkým rozvoj aktívnej občianskej spoločnosti, podpora vzdelávania a racionálne fungujúceho štátu.

V roku 2016 založil Institute H21, ktorého výskumné oddelenie vedecky skúma D21 – Janečkovy metody. Institute H21 zaisťuje participatívne hlasovanie a rozpočtovanie v rámci svojho projektu Participace 21 v mestách, v školách, v neziskových a iných organizáciach.

V roku 2016 založil tiež výskumnú inštitúciu, nadáciu Science 21. Nadácia vyhľadáva, združuje a podporuje talenty, ktoré cielene motivuje k univerzálnej spolupráci na základe spontánneho priateľstva. Riaditeľkou nadácie je Kamila Podoubská.

Je spolumajiteľom Centra súčasného umenia DOX v Prahe a prvým mecenášom hudebného festivalu Struny podzimu, typického prepojovaním jazzu a klasiky, tradície a experimentu.

Na základe jeho iniciatívy bola v roku 2021 obnovená súťaž Český slavík 21.

Osobný život 
S prvou manželkou Michaelou má dve dcéry a s druhou manželkou Mariem má syna. Jeho tretia manželka Lilia Khousnoutdinova je spisovateľka a filantropka a majú spolu dve deti.

Iné projekty

Externé odkazy 
 Oficiálne stránky
 Čím víc neznámých, tím víc možností. Pritomnost.cz online. 08.10.2015. Dostupné online. 
 Pomocí her chceme zrcadlit realitu. Pritomnost.cz online. 04.04.2017. Dostupné online.

Zdroj 

Českí matematici
Českí podnikatelia
Českí vysokoškolskí pedagógovia
Filantropi
Absolventi Matematicko-fyzikálnej fakulty Karlovej univerzity
Osobnosti z Plzne